Eneli Jefimova

Eneli Jefimova (sündinud 27. detsembril 2006 Tartus) on Eesti ujuja, Euroopa meister pika ja lühiraja 100 m rinnuliujumises. Jefimova kodune keel on vene keel, kuid ta käis Sillamäe Pääsupesa Lasteaias, mis on eestikeelne lasteaed. Kooliteed alustas Sillamäe Eesti Põhikoolis. Seitsmendas klassis asus Jefimova õppima Tallinnas Audentese Spordigümnaasiumis. Ujumisega alustas Eneli Jefimova Sillamäe ujumisklubis Kalev, kus treeniteks olid Jevgeni Bugakov, Aleksandr Tšerednikov ja Sergei Maksimov. Aastast 2019 on ta jätkanud treeninguid Tallinnas Kalevi Ujumiskoolis Henry Heina juhendamisel. Jefimova võitis 2017. aastal oma esimese Eesti täiskasvanute meistrivõistluste medali kümneaastasena, saavutades 200 m rinnuliujumises pronksmedali. Lisaks on ta tulnud pikas basseinis meistrivõistlustel rinnuli- ja teateujumises seitse korda (2020–21, 2023) ning lühiraja meistrivõistlustel rinnuli-, kompleks- ja teateujumises kaheksa korda (2019, 2021) Eesti meistriks. Ta on parandanud lühikeses ja pikas ujulas 37 korral Eesti rekordit, sealhulgas 6 korral teateujumises (seisuga 2023). Ta osales rinnuliujumises Tōkyō suveolümpiamängudel 2021. aastal 100 m ja 200 m distantsidel. Jefimova võitis 2021. aastal lühiraja Euroopa meistrivõistlustel uue Eesti rekordiga 100 m rinnuliujumises teise koha. Ta nimetati samal aastal aasta noorsportlaseks. Juunioride maailmameistrivõistlustel Iisraelis Netanyas võitis Jefimova 2023. aastal rinnuliujumises 50 m distantsil kuldmedali ajaga 30,42. Tegemist oli Eesti läbi aegade esimese medaliga ujumises juunioride maailmameistrivõistlustel. 2023. aasta ujumise lühiraja Euroopa meistrivõistlustel Otopenis tuli ta uue Eesti rekordiga 1.03,21 100 m rinnuliujumises Euroopa meistriks. 50 m rinnuliujumises võitis ta hõbemedali. 2024. aasta Eesti noorte- ja juunioride meistrivõistlustel Tallinnas Kalev Spa Veekeskuses 16. mail võitis ta kuldmedali 200 meetri rinnuliujumises ajaga 2.29,87. 2024. aasta Euroopa meistrivõistlustel Belgradis tuli ta 100 meetri rinnuliujumises Euroopa meistriks ajaga 1.06,41. 2024. aasta suveolümpiamängudel sai ta 100 meetri rinnuliujumises 7. koha ajaga 1.06,50. Eneli Jefimova nimel on kõikide rinnuliujumise distantside Eesti rekordid . 50 m bassein Allikas 25 m bassein Allikas Eesti parim naisujuja 2020, 2021, 2022, 2023 2021 – Aasta noorsportlane 2021, 2022, 2023 – Eesti Vabariigi spordipreemia 2023 – Aasta noorsportlane 2023 – Tallinna parim naissportlane 2023 – Aasta naissportlane Edukas ujuja Eneli Jefimova: Liutorud on mu lemmikud, lasen sealt pärast trenni alla nagu väike laps Pealinn.ee, 6. detsember 2021. Eneli Jefimova: Minu jaoks ei ole ujumine kohustus, ma naudin seda. Õpetajate Leht, 10. september 2021. Eneli Jefimova. ESBL. "14-aastane Jefimova võitis Eesti rekordiga EM-hõbeda" Postimees Sport, 3. november 2021 "Eneli Jefimova lõpetas Kelly Sildaru valitsemisaja" ERR sport, 29. detsember 2021 Eneli Jefimova tuli juunioride MM-il maailmameistriks. sport.err.ee, 5. september 2023. Eneli Jefimova tuli võimsa ajaga Euroopa meistriks, ERR, 6.12.2023 Eneli Jefimova võitis EM-il kulla kõrvale ka hõbeda, ERR, 10.12.2023 Swimrankings Vaadatud 28.12.2023 Swimrankings Vaadatud 28.12.2023 Eesti Vabariigi spordipreemiad Biograafia ESBL-is Eneli Jefimova veebisaidil Olympedia (inglise) 13-aastane Jefimova nihutas ka täiskasvanute Eesti rekordit, ERR, 7. november 2020 Helar Osila, Ujumistalent Jefimovat võistluste ärajäämine ei heiduta: mul on ees päris pikk karjäär!, ERR, 14. november 2020 14-aastase Eneli Jefimova areng tekitab Eesti ujumises elevust, ERR, 17. aprill 2021 Soojamaareisist alanud sündmuste ahel, mis viis Eneli Jefimova maailma tippu. sport.postimees.ee, 12. detsember 2023.